open-index/open-wikipedia-markdown huggingface dataset:
Oberea linearis

***Oberea linearis*** er en bille som tilhører familien trebukker (Cerambycidae). Artsdatabanken har ikke normert norsk navn, men **smal hasselbukk** er foreslått. Den finnes bare nær Oslo i Norge.

## Utseende

En middelsstor (11–14&nbsp;mm), svært slank, svart trebukk med oransje bein. Den er lett å kjenne på den smale kroppsformen og fargen. Antennene er svarte og tydelig kortere enn kroppen. Hodet er svart, noe rundet sett ovenfra. Pronotum er rektangulært, litt bredere enn langt. Dekkvingene er lange, slanke og parallellsidige, en tanke bredere enn pronotum, svarte, med grove punkter som danner punktrader i alle fall i den fremre delen, mellom punktradene med smale lengderibber. Beina er korte og oransje.

## Levevis
Larvene utvikler seg i levende, tynne greiner og skudd av hassel.  Årsskudd er foretrukket. Hunnen gnager av skuddet slik at toppen visner, og legger ett egg like under brekken. Larven gnager en 30-40 centimeter lang gang nedover i skuddet. Utviklingen tar to år. De voksne billene finnes i juni-juli, og eter av hasselens blader.

## Utbredelse
Arten er utbredt i Europa, bortsett fra den vestligste delen, østover til Kaukasus. I Norge er den funnet på noen steder ved Oslofjorden, men ikke siden 1938, så det er uvisst om arten fortsatt forekommer i landet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  – ca. 315 arter i Europa
******* Stammen Phytoeciini 
******** smal hasselbukk, *Oberea linearis* (Linnaeus, 1761)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Oberea linearis''

## Eksterne lenker
* 
* Bilder av arten
Stenostola dubia

*Stenostola dubia* er en bille som tilhører familien trebukker (Cerambycidae). Den er funnet spredt over det meste av Norge.

## Utseende

En middelsstor (9–14&nbsp;mm), slank, svart trebukk, kroppen med en svak, blå eller blågrønn metallglans. Den er svært lik på slektningen *[[Stenostola ferrea]]*, men sistnevnte er slankere og mangler metallglans. Antennene er svarte og tydelig kortere enn kroppen. Hodet er svart, noe rundet sett ovenfra, ganske tett kledt med lysgrå hår. Pronotum er rektangulært, litt bredere enn langt, nokså matt, med lysgrå hår. Dekkvingene er lange, slanke og parallellsidige, en del bredere enn pronotum, svarte, med grove punkter og med smale lengderibber i den fremre delen. Beina er middels lange og mørke. For å skille denne arten fra *[[Stenostola ferrea]]* med sikkerhet kreves det gjerne at man dissekerer kjønnsorganene.

## Levevis
Larvene utvikler seg i nylig døde greiner av løvtrær, særlig lind, rogn og hassel, både slike som fortsatt sitter på treet og slike som ligger på bakken. Utviklingen tar to år. De voksne billene er ute i mai-juni og kan særlig finnes rundt greinhauger som ligger igjen etter hogst.

## Utbredelse
Arten er utbredt i Europa, bortsett fra de vestligste delene. I Norge er den funnet langs kysten av Sørlandet og Østlandet, det synes også å være bestander i indre fjordstrøk flere steder, med spredte funn nord til Troms.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  – ca. 315 arter i Europa
******* Stammen Phytoeciini 
******** *Stenostola dubia* (Laicharting, 1784)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Stenostola dubia''

## Eksterne lenker
* 
* Bilde av arten, fra Encyclopedia of Life
Phytoecia cylindrica

**Hundekjeksbukk** (*Phytoecia cylindrica*) er en bille som tilhører familien trebukker (Cerambycidae). I motsetning til de fleste andre trebukker utvikler ikke larvene seg i busker og trær, men i planter i skjermplantefamilien. I Norge finnes den på Sør-Østlandet.

## Utseende

En liten til middelsstor (6–14&nbsp;mm), slank, sylindrisk, svart trebukk, kroppen helt uten metallglans. Et godt kjennetegn er de oransje forbeina på det ellers ensfarget svarte insektet. Antennene er omtrent så lange som kroppen. Hodet er nokså stort, litt bredere enn pronotum, som er omtrent kvadratisk. Dekkvingene er tydelig bredere enn pronotum, med markerte skuldre, en tanke tilsmalnende fra skuldrene bakover. De er grovt og tett punktert og nokså matte. Mellom- og bakbeina er svarte, på forbeina er den ytre delen av lårene og hele leggene oransje.

## Levevis
Dette er en av forholdsvis få trebukker i vår fauna som har larver i urter. Denne artens larver lever inne i stenglene på skjermplanter, særlig i hundekjeks,  men også i gulrot, skvallerkål og bjørnekjeks. 
Arten har av og til gjort noe skade ved frødyrking av gulrot. Hunnen gnager et par dype furer i stengelen og legger et egg nedenfor disse. Gnagene gjør at den delen av planten som er ovenfor gnaget, visner, det er derfor lett å se hvor hunnen har lagt egg. Larven lever inne i den hule stilken og også i alle fall den øvre delen av røttene på planten. Larveutviklingen tar omtrent tre måneder, uvanlig kort tid for en trebukk, men tilpasset vertsplantens levetid. De voksne billen påtreffes i nærheten av næringsplantene i juni-juli.
## Utbredelse
Den er utbredt i Europa og det vestlige Sibir. I Norge finnes den i sørøst, det er også spredte funn nord til Nordland.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  – ca. 315 arter i Europa
******* Stammen Phytoeciini 
******** hundekjeksbukk, *Phytoecia cylindrica* (Linnaeus, 1758)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Phytoecia cylindrica''

## Eksterne lenker
* 
* Bilder av arten
Taylor Swift (album)

***Taylor Swift*** er debutalbumet til Taylor Swift, utgitt i 2006 av Big Machine Records. Albumet solgte i løpet av ett år hele 40&nbsp;000 eksemplarer og fikk 6.-plass på Billboard-lista.

## Sporliste
;Standard edition
Denne versjonen ble gitt ut i Canada og USA.

#«Tim McGraw»  (Taylor Swift, Liz Rose) 3:52
#«Picture to Burn»  (Swift, Rose) 2:53
#«Teardrops on My Guitar» (Swift, Rose) 3:23
#«A Place in This World» (Swift, Robert Ellis Orrall, Angelo Petraglia) 3:19
#«Cold as You» (Swift, Rose) 3:59
#«The Outside» (Swift) 3:27
#«Tied Together with a Smile» (Swift, Rose) 4:08
#«Stay Beautiful» (Swift, Rose) 3:56
#«Should've Said No» (Swift) 4:02
#«Mary's Song (Oh My My My)» (Swift, Rose, Brian Maher) 3:33
#«Our Song» (Swift) 3:21

## Eksterne lenker
*
Rabenau (Sachsen)

**Rabenau** er en by i den vestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen og forvaltningssete i bykommunen **Stadt Rabenau**. Byen har 4&nbsp;561 innbyggere (31. desember 2008).

Den nåværende bykommunen Rabenau omfatter også de tidligere kommunene Lübau (innlemmet 1974), Spechtritz (innlemmet 1973), Obernaundorf (innlemmet 1974) og Karsdorf (innlemmet 1994) og Oelsa (innlemmet 1994).

Rabenau var en by i Kreis Freital fra 1952 til 1990, og i Landkreis Freital fra 1990 til 1996. Fra 1994 til 2008 var den en del av Weißeritzkreis. Siden 1. august 2008 har byen vært en del av Landkreis Sächsische Schweiz-Osterzgebirge.

## Referanser


## Eksterne lenker
*
Agapanthia villosoviridescens

**Tistelbukk** (*Agapanthia villosoviridescens*) er en bille som tilhører familien trebukker (Cerambycidae). I motsetning til de fleste andre trebukker utvikler ikke larvene seg i busker og trær, men i tistler og andre høye urter. I Norge finnes den på Sør-Østlandet.

## Utseende

En middelsstor (10–22&nbsp;mm), slank, sylindrisk, grågul trebukk. På farge ligner den på liten ospebukk *Saperda populnea*, men er betydelig slankere enn denne arten, særlig kan man skille dem på at pronotum er mye smalere enn dekkvingene hos tistelbukken, bare litt smalere hos liten ospebukk. Antennene er tydelig lengre enn kroppen, hvert ledd er tofarget, lyst i den indre delen og mørkt i den ytre. Den første antenneleddet er svart og påfallende kraftig. Hodet er forholdsvis lite og tett hårete. Pronotum er tydelig lengre enn bredt og litt tilsmalnende forover. Det har tre grågule lengdestriper. Dekkvingene er smale, parallellsidige, med markerte, rettvinklede skuldre, omtrent en og en halv gang så brede som pronotum. De er spraglete i mørkgrått og grågult, men uten regelmessige flekker. Beina er middels lange og grå.

## Levevis
Dette er en av forholdsvis få trebukker i vår fauna som har larver i urter. Denne artens larver lever inne i stenglene på tistler, de er også funnet i hjortetrøst og brennesler. Larven lever inne i stilken og også i alle fall den øvre delen av røttene på planten. Larven er fullvokst om høsten, men overvintrer, gjerne inne i den visne stilken, før den forpupper seg neste vår, slik at utviklingstiden blir ett år. Larven er noe uvanlig bygd, og, uvanlig for en trebukklarve, kan den forflytte seg svært raskt inne i stilken ved å stemme kroppen mot veggene. De voksne billen påtreffes i nærheten av næringsplantene i juni-juli.

## Utbredelse
Arten er utbredt i Europa og det vestlige Sibir, og ser ut til å være i spredning. I Norge er den funnet på Østlandet og ved Kristiansand.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, (*Cerambycidae*) Latreille, 1802
****** Underfamilien vedbukker, Lamiinae Latreille, 1825  – ca. 315 arter i Europa
******* Stammen Agapanthiini 
******** tistelbukk, *Agapanthia villosoviridescens* (De Geer, 1775)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Agapanthia villosoviridescens''

## Eksterne lenker
*
Arne Herjuaune

**Arne Herjuaune** (født 7. oktober 1945 i Malvik, død 21. mars 2017 samme sted) var en norsk skøyteløper. Han representerte Trondhjems Skøiteklub.

Herjuaune deltok i vinter-OL for Norge i 1968 i Grenoble med femteplass på 500 meter. Han deltok også i det uoffisielle VM på skøyter, sprint i 1971 (ISU Sprint Championships) med tiendeplass.

## Personlige rekorder

## Referanser


## Eksterne lenker
* 

* 
*
Ion Gheorghe Maurer

**Ion Gheorghe Maurer** (uttales IPA: ˈjon ˈɡe̯orɡe ˈmaurər; født **Jean Georges Maurer**; 23. september 1902 i București, død 18. februar 2000 samme sted) var en rumensk advokat og kommunistisk politiker, kjent som folkerepublikkens formelle statsoverhode (president) fra 1958 til 1961 og som landets statsminister fra 1961 til 1974.

## Liv og virke
### Bakgrunn, tidlig karriere
Ion Gheorghe Maurer, hvis bestefar hadde emigrert fra det ungarske Transilvania til Romania, var sønn av en lærer og en fransk mor. Andre kilder påstår at hans far var fra Alsace og hadde vært fransklæreren til prins Carol (senere kong Carol II av Romania). Maurer studerte rettsvitenskap ved Universitetet i București og senere i Paris, var utdannet som advokat og arbeidet også en periode som dommer. 

Han forsvarte venstreorienterte for retten i Romania i 1930-årene. I 1936 ble han medlem av Det rumenske kommunistpartiet (PCR) og ble selv arrestert og dømt to ganger for sine antifascistiske aktiviteter.

### Politisk karriere
Han var medlem av kommunistpartiets sentralkomité fra 1945 til 1974, og av eksekutivkomitéen fra 1965 til 1974. Som tilhenger av Gheorghe Gheorghiu-Dej, den dominerende politiske skikkelsen i Romania like etter andre verdenskrig, ble han tildelt flere viktige embeter, blent dem en rekke ministerposter i den nye kommunistiske regjeringen. Han var blant annet statssekretær for kommunikasjon og offentlige arbeider i ministeriet under Gheorghiu-Dej i den første Petru Groza-regjeringen. I 1946-1947 var han medlem i Romanias delegasjon ved fredskonferansen i Paris (under ledelse av Gheorghe Tătărescu) og var en kort tid rådgiver for Ana Pauker i utenriksministeriet, innen han ble avskjediget for bristende politisk overbevisning. Han ble tatt bort fra politikkens frontlinje det påfølgende tiåret, og arbeidet for *Instituttet for juridisk forskning*.

Han støttet Gheorghiu-Dejs nasjonalistiske politikk, og fikk etterhvert større betydning. Det første større embetet var utnevnelsen av Maurer som utenriksminister i juli 1957, et embete han beholdt til januar 1958. 

**Toppolitiker:** Han ble utnevnt til formann i nasjonalforsamlingens presidium i 1958, og satt i dette vervet frem til 1961, da han ble valgt til statsminister, en stilling han så holdt i tretten år. Etter Gheorghiu-Dejs død i 1965, var han en viktig bidragsyter til å få Nicolae Ceaușescu til makten, men Maurer selv ble satt i skyggen av Ceaușescu etter at sistnevnte kom til makten.  

Maurer, som var gift to ganger og som hadde to døtre med sin første kone, Dana Gavrilovici, og en sønn, Jean Maurer, med sin annen kone, døde den 18. februar 2000 i București i en alder av 97 år.

## Bibliografi
* Maurer, Ion Gheorghe: *Bericht zu den Direktiven des X. Parteitags der Rumænischen Kommunistischen Partei zum Fünfjahrplan 1971-1975 und zu den Richtlinien der Entwicklung der Volkswirtschaft in der Zeitspanne 1976-1980* București (1969)

## Referanser

## Eksterne lenker
*
April Bowlby

**April Michelle Bowlby** (født 1980) er en amerikansk skuespiller, kjent for sin rolle som Kandi i *[[Two and a Half Men]]*. Hun er også kjent for sin rolle som Stacy i tv-serien *[[Drop Dead Diva]]*, som gikk i seks sesonger.

Familien hennes flyttet til Manteca i California da hun var i førskolealderen. Hun studerte ballett, fransk og marinbiologi ved Moorpark College, før hun bestemte seg for å bli skuespiller. Hun studerte drama med Ivana Chubbuck.

## Filmografi

## Referanser


## Eksterne lenker
*
Johan Lind

**Johan Emil «Bulle» Lind** (født 9. januar 1942 i Mosjøen) er en norsk tidligere skøyteløper. Han representerte Hamar Idrettslag.

Lind deltok under vinter-OL for Norge i 1968 i Grenoble med 29.-plass på 500 meter og i 1972 i Sapporo med 18.-plass på 500 meter. Han deltok også i det uoffisielle VM på skøyter, sprint i 1970 (ISU Sprint Championships) med 15.-plass, og VM på skøyter, sprint i 1973 med 37.-plass samt VM på skøyter, sprint i 1974 med 21.-plass.
 
## Personlige rekorder

## Referanser


## Eksterne lenker
*
VM i ishockey for menn 2012

**VM i ishockey** (for elitedivisjonen) vil i 2012 bli arrangert i Helsingfors og Åbo i Finland i perioden 4. og 20. mai 2012. Senere ble det bestemt at den gruppen som Sverige skal spille i, skal spilles i Stockholm, i tillegg også tre kvartfinaler.
## Eksterne lenker
*
Oxypeltinae

* *[[Cheloderus]]*
* *[[Oxypeltus]]*

**Oxypeltinae** er en gruppe av biller som tilhører familien trebukker (Cerambycidae). Det er beskrevet bare tre arter. Gruppens plassering er usikker, deres nærmeste slektninger er muligens Vesperinae. Noen klassifikasjoner fører dem som en egen familie, Oxypeltidae.

## Utseende
Store (gjerne 25-30 millimeter), flate, metallisk fargede trebukker med lange, kraftige antenner. De kan minne om underfamilien Prioninae, men disse har sjelden metalliske farger. Pronotum kan ha spisst framskutte forhjørner. Dekkvingene er store (utgjør mesteparten av dyrets lengde) og grovt punkterte. Et særtrekk er av flygevingene er fiolette, hos nesten alle andre trebukker er de glassklare.

## Levevis
Larvene lever i død ved.

## Utbredelse
Gruppen er utbredt i den sørlige delen av Sør-Amerika (Argentina og Chile).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien Oxypeltinae Lacordaire, 1868
******* Slekten *[[Cheloderus]]* Gray, 1832
******** *[[Cheloderus childreni]]* Gray, 1832
******** *[[Cheloderus penai]]* Kuschel, 1955
******* Slekten *[[Oxypeltus]]* Blanchard, 1851
******** *[[Oxypeltus quadrispinosus]]* Blanchard, 1851

## Eksterne lenker
* 
* Worldwide Cerambycoidea Photo Gallery. Bildegalleri over artene
* Oversikt over artene
VM i ishockey for menn 2014

**VM i ishockey 2014** er det 78. verdensmesterskapet i ishockey og blir arrangert på fire nivåer. Det egentlige VM (elitedivisjonen) med deltakelse av 16 land vil bli avholdt i Minsk i Belarus og kampene spilt i perioden 9. til 25. mai 2014. VM på lavere nivåer vil bli arrangert på forskjellige terminer i april 2014.

## Elitedivisjonen

VM i ishockey for elitedivisjonen blir arrangert i Minsk i Belarus i perioden 9. til 25. mai 2014.

*
*
*
*
*
*
*
* — *opprykk fra Divisjon I A 2013*

*
*
*
*
*
*
*
* — *opprykk fra Divisjon I A 2013*

## Divisjon I

Turneringen for divisjon I vil bli avholdt i to grupper. Gruppe A avholdes i Goyang, Sør-Korea og gruppe B blir avholdt i Kaunas, Litauen i perioden 20. til 26. april 2014.

**Divisjon I A**
* — *Rykket ned fra elitedivisjonen 2013*
* — *Rykket ned fra elitedivisjonen 2013*
*
*
*
* — *Rykket opp fra divisjon I B 2013*

**Divisjon I B**
* — *Rykket ned fra divisjon I A 2013*
*
*
*
*
* — *Rykket opp fra divisjon II A 2013*

## Divisjon II

Turneringen for divisjon II vil bli avholdt i to grupper. Gruppe A avholdes i enten Beograd eller Novi Sad, Serbia og gruppe B blir avholdt i Jaca, Spania i perioden 5. til 11. april 2014.

**Group A**
* — *Rykket ned fra divisjon I B 2013*
*
*
*
*
* — *Rykket opp fra divisjon II B 2013*

**Group B**
* — *Rykket ned fra divisjon II A 2013*
*
*
*
*
* — *Rykket opp fra divisjon III 2013*

## Divisjon III

Turneringen for divisjon III vil bli avholdt i Luxembourg, Luxembourg i perioden 6. til 12. april 2014.

**Divisjon III**
* — *Rykket ned fra Divisjon II B 2013*
*
*
*
*
*

## Referanser
Arnulf Sunde

**Arnulf Sunde** (født 12. oktober 1951 i Oslo) er en norsk tidligere skøyteløper. Han representerte Gjøvik Skøiteklub.

Sunde deltok under vinter-OL for Norge i 1976 i Innsbruck med sjetteplass på 500 meter. Han deltok også i VM på skøyter, sprint i 1973 med 21.-plass og i VM på skøyter, sprint i 1974 med 30.-plass.

Jazzmusikeren Torbjørn Sunde er en yngre bror av Arnulf. Torbjørn deltok også litt på skøyter og var med i tre sprint-NM for senior.

## Personlige rekorder

## Referanser


## Eksterne lenker
* 
*
Tharandt

**Tharandt** er en by i den vestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen som grenser mot Landkreis Mittelsachsen. Byen er en del av forvaltningsfellesskapet Tharandt og  har 5&nbsp;575 innbyggere (31. desember 2008).

Tharandt ligger ved elven Wilde Weißeritz, og grenser i øst til Tharandter Wald, sørvest for Freital (5 km) og Dresden (13 km), øst for Freiberg (18 km), sør for Meißen (22 km) og nordvest for Dippoldiswalde (12 km).

Tharandt er blant annet kjent gjennom Johann Heinrich Cotta som i 1811 grunnla Forstliche Lehranstalt Tharandt, en privat skole for skogbruk som var den første i Tyskland og den eldste som fortsatt finnes. I 1929 skiftet den navn til Forstliche Hochschule Tharandt, og er idag verdens nest eldste fakultet for skogbruk som en egen studieretning innenfor Technische Universität Dresden. På grunn av denne lange tradisjon er byen også kjent som «skogsbyen» *(Forststadt)*. Byen regnes som en turistattraksjon, og gjennom byen går ferieveien Silberstraße og jernbanestrekningen Sachsen-Franken-Magistrale.

Byen Tharandt består av 7 distrikter, hvorav 6 har vært selvstendige kommuner:
* Kurstedet Hartha (innlemmet 1999)
** Fördergersdorf (innlemmet 1999)
** Grillenburg (innlemmet 1999)
** Spechtshausen (innlemmet 1999)
* Tharandt
* Großopitz (innlemmet 1923)
* Pohrsdorf (innlemmet 1999)

Tharandt var en by i Kreis Freital fra 1952 til 1990, og i Landkreis Freital fra 1990 til 1996. Fra 1994 til 2008 var den en del av Weißeritzkreis. Siden 1. august 2008 har byen vært en del av Landkreis Sächsische Schweiz-Osterzgebirge.

## Bilder

File:Tharandt-Rathaus.jpg|Rådhuset var tidligere et sanatorium
File:Burgruine Tharandt.JPG|Ruinene av Tharandtborgen
File:Postkutsche Postamt Tharandt.jpg|Postkontoret
File:Tharandt Burg (01) 2006-05-11.jpg|Tharandtborgen


## Referanser


## Eksterne lenker
*
Alf Rekstad

**Alf Martin Rekstad** (født 28. september 1951 i Bogen i Ofoten) er en norsk tidligere skøyteløper. Han representerte Ask Skøyteklubb. 

Rekstad deltok i vinter-OL for Norge i 1980 i Lake Placid og fikk en 13.-plass på 10&nbsp;000 meter.

## Personlige rekorder

## Referanser


## Eksterne lenker
* 
*  Alf Rekstad på Jakub Majerski's Speedskating database (Adelskalender distanser og sammenlagt)
Tanks videregående skole

**Tanks videregående skole** var en fylkeskommunal videregående skole i Bergen sentrum. 

Skolen tilbød programmene studiespesialisering og påbygging til generell studiekompetanse. Fra august 2014 ble skolevirksomheten overflyttet til nye Amalie Skram videregående skole.

## Hans Tanks og hustru Marie Tanks Legatum
Tanks skole ble opprettet med penger fra *Hans Tanks og hustru Maria Tanks [[Legat]]um*. Kjøpmann Hans Tank (1742–1804) og Maria Kramer Tank (1740–1801) giftet seg i 1763. Deres eneste barn døde bare seks år gammel i 1771. Ekteparet Tank skrev et testamente i 1798 som bestemte at et fond skulle etableres, og pengene brukes til opprettelsen av en realskole. Ekteparet ønsket å forbedre samtidens skoleundervisning – gå bort fra pugging av latin og heller orientere seg mot samtiden. Tank vektla praktiske og fremtidsrettede fag som levende språk, handelsfag, naturfag og kroppsøving. Målsettingen var at elevene skulle «dannes til dydige, ædle Mennesker og rettskafne, insigtsfulde Borgere».

## Den Tankske Skole
**Den Tankske Skole** åpnet 5. juni 1850 i en trebygning i Øvregaten 47. Siden 8. januar 1855 har skolen holdt til i bygningen i Kong Oscars gate 21, tegnet av arkitekt Hans Hansen Kaas. Skolens plan er preget av et bredt trappehus ved hovedinngangen. Adkomst til klasseværelsene er fra midtkorridorer plassert på hver side av trappen. Da prins Napoleon besøkte Bergen i 1856, ble ballet holdt ved Tanks skole.

Den opprinnelig danske nordlysforskeren og amatørfotografen Sophus Tromholt (1851–1896) var lærer ved Tanks skole fra 1875.

## Nyere historie
Skolen ble overtatt av Bergen kommune i 1888 og begynte samtidig å ta inn jenter. I 1917 fikk skolen oppført en egen gymnastikkbygning i jugendstil.

Skolen fikk sin første gymnasklasse i 1923, og var fra det året Bergens første offentlige gymnas. I 2013 ga Hordaland fylkeskommune Fana Sparebank i oppdrag å selge skolebygget. Interessen var stor, og i juni 2013 ble det meldt solgt for 34 millioner kroner, syv millioner over bud.

I 2014 ble skolen nedlagt, og elevene overført til Amalie Skram videregående skole fra skoleåret 2014/15.

## Kjente elever

* Edvard Grieg 
* Hans Jæger
* Christian Michelsen
* Kristofer Lehmkuhl
* Rasmus Meyer
* Thorolf Rafto
* Kristian Ottosen
* Arnulf Øverland
* Børre Knudsen
* Elina Krantz  
* Dagfinn Lyngbø

## Se også
* Tanche

## Referanser


## Litteratur
* B. E. Bendixen: Tanks real- og handelsskole 1850–1900, Bergen 1900 
* J. Severud (red.): Skjeve gulv. Tanks skole 150 år, Bergen 2000

## Eksterne lenker
* Tanks videregående skole
* Bergen byleksikon på nett, om Tanks videregående skole
* Kong Oscars gate 21
* Elevpresentasjon
* La Tanks skole leve!
* Nå selges bergenshistorie
Dorcasominae

* Apatophysini
* Desmocerini
* Dorcasomini
* Gahaniini
* Megacoelini
* Plectogasterini
* Trypogeini

**Dorcasominae** er en underfamilie av trebukker (Cerambycidae).

## Utseende
Slanke, langbeinte, gjerne brune trebukker med lange antenner. De ligner på gruppen blomsterbukker (Lepturinae).

## Utbredelse
Gruppen mangler i Europa men én eller to arter finnes i den asiatiske delen av Tyrkia.

## Systematisk inndeling / utvalgte slekter
Omtrent 55 slekter blir regnet til denne gruppen. Ofte blir bare stammen Dorcasomini regnet til denne underfamilien.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien Dorcasominae Lacordaire, 1868 (synonymer Apatophysinae, Apatophyseinae)
******* Apatophyseini
******** Slekten *[[Apatophysis]]* Chevrolat, 1860
********* *[[Apatophysis anatolica]]* Heyrovsky, 1938 – endemisk for Tyrkia
********* *[[Apatophysis caspica]]* Semenov, 1901 – Sentral-Asia, finnes trolig i Tyrkia
******* Desmocerini - ofte regnet til Lepturinae
******** Slekten *[[Desmocerus]]* Audinet-Serville, 1835
******* Dorcasomini
******** Slekten *[[Dorcasomus]]* Audinet-Serville, 1834
******* Gahaniini - ofte regnet til Cerambycinae
******** Slekten *[[Gahania]]* Distant, 1907
******* Megacoelini - ofte regnet til Cerambycinae
******** Slekten *[[Aphelogaster]]* Kolbe, 1897
******** Slekten *[[Megacoelus]]* Lacordaire, 1869
******* Plectogasterini - ofte regnet til Cerambycinae
******** Slekten *[[Neoclosterus]]* Heller, 1899
******** Slekten *[[Plectogaster]]* Waterhouse, 1881
******* Protaxini - ofte regnet til Cerambycinae
******* Trypogeini
******** Slekten *[[Trypogeus]]*

## Kilder
* Liste over artene

## Eksterne lenker
* 
* Bilde av ''Apatophysis caspica''
* Worldwide Cerambycoidea Photo Gallery - Dorcasominae https://web.archive.org/web/20160309181258/http://www.cerambycoidea.com/tribu.asp?Id=9&Tipo=F. Stort bildegalleri.
Rajpath

**Rajpath** (hindi: ; «Kongens vei») er den seremonielle bulevarden til Republikken India. Den går fra Rashtrapati Bhavan gjennom Vijay Chowk og India Gate til National Stadium i New Delhi. Alleen har gressplener med trær og dammer på begge sider. Rajpath er uten tvil den viktigste veistrekningen i India, og stedet for den årlige paraden under republikkdagen 26. januar. Rajpath går rett mot Raisina Hill, Indias administrative sentrum. Janpath krysser denne veien. Rajpath går i øst-vest-retning og veier fra Connaught Place, Delhis finansielle sentrum, møter Rajpath fra nord.

Etter at Rajpath har klatret opp Raisina Hill, dukker North Block og South Block opp på hver sin side av Rajpath. Til slutt ender veien foran porten til Rashtrapati Bhavan. I Vijay Chowk krysser den Sansad Marg og Indias parlamentbygning kan sees på høyre side når man kommer fra India Gate.  

Rajpath i seg selv er veien som brukes for paraden 26. januar hvert år, når Republikkens dag feires i India. Feiring av at India ble en republikk skjer gjennom fremvisning av Indias kulturelle mangfold og militære makt. Alleen brukes også til begravelseprosesjoner av sentrale indiske politikere. Åpningsscenen i filmen *[[Gandhi (film)|Gandhi]]* starter i Rajpath. 

## Historie
New Delhis byplan (New Delhi er området rundt Rajpath) ble laget av den britiske arkitekten Edwin Lutyens. Rajpath var av stor betydning for planen. Lutyens ville ha panoramautsikt over byen Delhi fra palasset til visekongen. Utsikten fra Raisina Hill går uhindret tvers over Rajpath og India Gate, og forhindres kun av National Stadium. 

Størsteparten av byggverket rundt Rajpath ble designet av Lutyens and Herbert Baker.

## Landemerker
* Rashtrapati Bhavan, embedsboligen til presidenten i India. Det var visekongens residens før India fikk sin uavhengighet. 
* North Block and South Block, også kalt Sekretariatbygningen. North Block huser kontorene til Finansdepartementet og Innenriksdepartementet. South Block huser Utenriksdepartementet og Forsvarsdepartementet. Andre viktige kontorer, som for eksempel statsministerens kontorer, finnes også i Sekretariatbygningen. 
* Vijay Chowk («Seiersplassen» på norsk), et rommelig plaza som er stedet for seremonien *[[Beating Retreat|Beating the Retreat]]* («Slår retrett») den 29. januar. 
* India Gate er Indias krigsminnesmerke og triumfbue til ære for de som døde i første verdenskrig og den andre anglo–afghanske krigen. Det er også Indias minnesmerke for den ukjente soldat.

## Eksterne lenker
*  Rajpath som turistmål i Delhi
Hurtigløp på skøyter under Vinter-OL 1998 – 1500 meter damer

**1 500 meter damer** var en øvelse i hurtigløp på skøyter under Vinter-OL 1998 og ble avholdt i M-Wave i Nagano den 16. februar 1998. 

34 utøvere fra 15 nasjoner deltok på distansen.

## Medaljevinnere

## Rekorder
Dette var gjeldende verdens og olympisk rekord før Vinter-OL i 1998:

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
*  Offisiell olympisk rapport
*  Nagano 1998 1500m women - Olympic Speed Skating på Olympic.org
*  Speed Skating at the 1998 Nagano Winter Games: Women's 1,500 metres  på Sports-reference.com/olympics
*  Distance result: Olympic Winter Games 1998 • Ladies • 1.500 Meter Resultater på SpeedSkatingNews.info
*  Results of the 1998 Olympic Winter Games 1500 meters Women.
*  Results Olympic Games 1997/1998 Ladies - 1500m 16 Feb 1998 - Nagano på http.ISU.html.infostradasports.com
*  Speed Skating 1998 Olympic Games Results - Women's 1500 metres - 16th February på The-Sports.org
*
Forente Issarak-Front

**Forente Issarak-Front** (*en. United Issarak Front/UIF, khmer. Samakhum Khmer Issarak, lit. Khmer Issarak Front*) var en anti-imperialistisk bevegelse som kjempet mot den franske kolonimakten i Fransk Indokina. Da Genève-konferansen ble undertegnet i 1954, kan det beregnes at UIF kontrollerte omkring halvparten av Kambodsja.
Ol Doinyo Lengai

**Ol Doinyo Lengai** er en stratovulkan som ligger i den nordlige delen av Tanzania. Vulkanen er spesiell fordi den produserer lava bestående av natrokarbonatitt. Denne lavaen har en temperatur på cirka 500−600 ℃, som er mye lavere enn andre typer lava.

## Referanser
Tom Sawyer og Huckleberry Finn

***Tom Sawyer og Huckleberry Finn*** (orig: *Huckleberry Finn and His Friends*) er en canadisk-tysk dramaserie fra 1979, basert Mark Twains romaner om «Huckleberry Finn» og «Tom Sawyer». Rollen som Huckleberry Finn spilles av Ian Tracey (også fortellerstemmen) mens Tom Sawyer spilles av Sammy Snyders.

Serien var en samproduksjon mellom det Canadiske produksjonsselskapet Madison Pacific Films og det tyske Wagner-Hallig Film.

Serien ble første gang sendt på NRK fra 1981 til 1982 og i reprise i 1993.

## I rollene
* Sammy Snyders .... Tom Sawyer (26 episoder)
* Ian Tracey	.... Huckleberry Finn (26 episoder)
* Brigitte Horney .... Tante Polly (26 episoder)
* Bernie Coulson .... Sid Sawyer (26 episoder)
* Gunnar Möller .... Constable Moeller (7 episoder)
* Dinah Hinz	.... Aunt Sally (6 episoder)
* Alex Diakun .... Indian Joe (4 episode)
* Blu Mankuma .... Jim

## Produksjonsstab
* Regi: Jack B. Hively (ep 1, 2, 4); Ken Jubenvill (ep 3, )
* Produsent: Robert Stabler (ep 1, 2, 3, 4, )
* Manus: Herbert Purdum (ep 1, 2, ); Ann Udell (ep 3, )
* Story: Herbert Purdum og Robert Stabler
* Executive producer: Thomas Wagner (ep 1, 2, 3, )
* Musikk: Ted Ottley og Paul Wilson (tekst)

## Referanser


## Eksterne lenker
*
Bjørn Hagen

**Bjørn Hagen** (født 4. april 1960 i Oslo) er en norsk tidligere skøyteløper. Han representerte Oslo Idrettslag og senere Oslo Skøiteklub.

Hagen vant NM på skøyter, sprint i 1988 og tok bronse i 1985 og 1986. I NM på skøyter, enkeltdistanser tok han sølv på 500 meter og  meter i 1988, samt bronse på 500 meter i 1987. Han deltok under vinter-OL for Norge i 1988 i Calgary med 18.-plass på 500 meter, og fullførte ikke meter etter fall. Hans beste resultat i VM på skøyter, sprint var 16.-plass i 1988.

## Personlige rekorder

## Referanser




## Eksterne lenker
* 
*  Bjørn Hagen på www.ISU.html.infostradasports.com
*  Bjørn Hagen på Jakub Majerski's Speedskating database (Adelskalender distanser og sammenlagt)
*  Bjørn Hagen på The-Sports.org (noen resultater)
Rødfotsule

**Rødfotsule** (*Sula sula*) er en stor sjøfugl i sulefamilien (Sulidae). På tross av den anselige størrelsen er den minst av sulene. De er kraftige bygd og raske flygere, men som alle suler er de klønete i takeoff og landing.

## Biologi
Rødfotsula er den minste av artene i sulefamilien; 71 cm i lengde og med et vingespenn på 137 cm. Den har røde bein, og nebbet og hakeposen er blå med et rosa felt ved basis. Det fins to varianter, kalt hvit og brun fase. Den hvite fasen er for det meste hvit med svarte svingfjærr. Den brune formen er brun med lysere buk, gumper og hale. Begge former kan forekomme i samme koloni for eksempel på St. Giles Island, Tobago, og kan ikke regnes som ulike underarter.

Kjønnene er like. Ungfuglene er gråaktige med brunere vinger og rosa bein.
 
Denne arten hekker på øyer i de fleste tropiske hav. Utenfor hekkesesongen er den sjelden å se, idet den stort sett ferdes til havs. Den hekker i store kolonier. Hunnen legger ett blått egg  med tykt kalkskall i et reir av kvister oppe i et tre. Begge foreldrene ruger i 44-46 dager. Det kan ta tre måneder før ungen gjør sine første flyforsøk, og fem måneder før den gjør omfattende flyturer.

Parene kan holde sammen i flere sesonger. De utfører omfattende hilsningsritualer, inkludert gryntelyder og mannens utstilling av den blå hakeposen.

Rødfotsule er spektakulære dykkere, stuper ned i havet ved høye hastigheter for å fange byttedyr. De spiser hovedsakelig små fisk eller blekksprut.

## Inndeling
Inndelingen følger Birds of the World.

* Suliformes, sulefugler
** Sulidae, sulefamilien, 3 slekter, 10 arter
*** *[[Sula (suler)|Sula]]*, egentlige suler, 6 arter
**** *[[maskesule|S. dactylatra]]*, maskesule, 4 taxa
**** *[[nazcasule|S. granti]]*, nazcasule, monotypisk
**** *[[blåfotsule|S. nebouxii]]*, blåfotsule, 2 taxa
**** *[[humboldtsule|S. variegata]]*, humboldtsule,[monotypisk
**** *[[brunsule|S. leucogaster]]*, brunsule, 4 taxa
**** *[[rødfotsule|S. sula]]*, rødfotsule, 3 taxa
***** *S. s. sula*, nominatformen hekker på øyer i Karibia og på Fernando de Noronha og Trindad utenfor det østre Brasil, samt på Ascension
***** *S. s. rubripes*, hekker på øyer i Indiahavet og på tropiske øyer vest i det sentrale Stillehavet til Hawaiiøyene, Linjeøyene, Marquesasøyene og Pitcairnøyene
***** *S. s. websteri*, hekker på øyer øst i Stillehavet, fra Revillagigedo-arkipelet utenfor Sørøst-Mexico sørover til Galápagosøyene
*** *[[Papasula]]*, monotypisk
*** *[[Morus (suler)|Morus]]*, (havsuler), 3 arter

## Referanser




## Eksterne lenker
* 

## Kilder
* Hoyo, Josep del, Elliott, Andrew & Sargatal, Jordi: handbook of The Birds of The World, Vol. 1, p 324-325, Lynx Edicions Barcelona, 1992 isbn 84-87334-10-5
* AmericanNaturalist11:65. 
* AnimalBehavior51:273,51:1197,68:1331. 
* AtollResearch Bulletin176. 
* Bulletin Of The British Ornithologists Club129:87. 
* Harrison, Peter; Seabirds of the World, Princeton University Press 1996 isbn = 0-691-01551-1
* ffrench,  Richard: A Guide to the Birds of Trinidad and Tobago, 2nd edition
Comstock Publishing,1991  isbn = 0-8014-9792-2
San Marino under Sommer-OL 1984

**San Marino under Sommer-OL 1984**. Nitten sportsutøvere fra San Marino deltok i sju grener, friidrett, sykling og skyting under Sommer-OL 1984 i Los Angeles. Det var sjette gangen som San Marino deltok i et sommer-OL. Ingen av deltagerne fra lilleputtstaten vant medaljer. 

## Medaljer
De amerikanske Jomfruøyer under Sommer-OL 1984

**De amerikanske Jomfruøyer under Sommer-OL 1984**. Tjueni sportsutøvere fra De amerikanske Jomfruøyer deltok i sju sporter under Sommer-OL 1984 i Los Angeles. De amerikanske Jomfruøyer, som deltok for fjerde gang i et OL, vant ikke noen medaljer.  
  
## Medaljer

## Eksterne lenker
* OL-resultater på Sports-reference.com
Israel under Sommer-OL 1984

**Israel under Sommer-OL 1984**. Trettito sportsutøvere, tjuefire menn og åtte kvinner fra Israel deltok i elleve sporter under Sommer-OL 1984 i Los Angeles. Det var åttende gangen Israel deltok i et sommer-OL, de vant ikke noen medaljer.

## Medaljer

            
## Eksterne lenker
* Resultater og profilside  på sports-reference.com
I (kana)

**い** i hiragana og **イ** i katakana er et av tegnene i japansk kana som hver representerer en mora. Tegnet blir romanisert som *i*. Uttalen () av い/イ ligger veldig nær den norske *i*, selv om den kan oppfattes litt kortere.

Tegnet befinner seg på andreplass, nest lengst til venstre i tabellen for systematisering av tegn, gojūon.

## Herkomst
い og イ stammer begge fra kanji-tegnet 以. Her har い kommet fra dets venstre del, mens イ kom fra høyre del. 以 kom fra Kina via det såkalte man'yōgana (万葉仮名), forløperen til hiragana og katakana.

## Varianter
Det finnes også mindre versjoner av *i* på kana, ぃ og ィ, som blir brukt for å danne fremmede lyder i det japanske språk. Disse gir et hint av *i*, som oftest etter en annen bokstav, som for eksempel フィ (*fi*). Med dette forandrer man den avsluttende vokalen av フ (*fu*) til *fi*, og kan dermed enkelt forme ord som フィリピン (Firipin → Filippinene) som ellers ville vært umulig med kun store tegn.

## Strøkenes rekkefølge

**Hiragana い** blir skrevet med to strøk:
#Et vertikalt, bueaktig strøk fra topp til bunn, deretter en kort fane mot høyre.
#En parallell linje til høyre for det første strøket, noe kortere.

**Katakana イ** blir også skrevet med to strøk:
# Et diagonalt, buelignende strøk fra høyre-topp mot venstre-bunn.
# En vertikal linje fra midten av første strøk ned mot bunnen.
Nepal under Sommer-OL 1984

**Nepal under Sommer-OL 1984**. Ti sportsutøvere fra Nepal deltok i tre grener under Sommer-OL 1984 i Los Angeles. Det var femte gangen som Nepal deltok i et OL, de vant ingen medaljer.

## Medaljer

## Eksterne lenker
* Resultater og profilside  på sports-reference.com
Phytoecia nigricornis

**Gullrisbukk** (*Phytoecia nigricornis*) er en bille som tilhører familien trebukker (Cerambycidae). I motsetning til de fleste andre trebukker utvikler ikke larvene seg i busker og trær, men i planter i kurvplantefamilien. Den er ikke funnet i Norge, nærmeste bestand til oss er i det sørligste Sverige.

## Utseende

En liten til middelsstor (7–12&nbsp;mm), slank, sylindrisk, svart trebukk, kroppen tett kledt med korte, nedliggende, grå hår. Antennene er omtrent så lange som kroppen. Hodet er nokså stort, omtrent så bredt som pronotum, som er omtrent kvadratisk med en smal, lys midtstripe. Dekkvingene er tydelig bredere enn pronotum, med markerte skuldre, en tanke tilsmalnende fra skuldrene bakover. De er grovt og tett punktert og nokså matte, og dekker ikke det bakerste bakkroppsleddet. Beina er svarte.

## Levevis
Dette er en av forholdsvis få trebukker i Norden som har larver i urter. Denne artens larver lever inne i stenglene på kurvplanter, særlig i gullris,  men også i reinfann, markmalurt og prestekrage. 
Eggleggingsatferden er ukjent. Larveutviklingen tar ett år. De voksne billen påtreffes i nærheten av næringsplantene i juni-juli.

## Utbredelse
Den er utbredt i Europa og det vestlige Sibir. Den er ikke kjent fra Norge, men er funnet noen steder i Skåne og Blekinge i Sverige, trolig også i det sørøstlige Finland.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  – ca. 315 arter i Europa
******* Stammen Phytoeciini 
******** gullrisbukk, *Phytoecia nigricornis* (Fabricius, 1781)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
* 
* Bilder av arten
Saudi-Arabia under Sommer-OL 1984

**Saudi-Arabia under Sommer-OL 1984**. Sportsutøvere fra Saudi-Arabia deltok under Sommer-OL 1984 i Los Angeles. Det var tredje gangen som Saudi-Arabia deltok i et sommer-OL. De vant ikke noen medaljer.

## Medaljer
Thailand under Sommer-OL 1984

**Thailand under Sommer-OL 1984**. Trettifem sportsutøvere fra Thailand deltok i fem sporter i Sommer-OL 1984 i Los Angeles. Thailand, som deltok for åttende gang i et sommer-OL, kom på delt 33.-plass med en sølvmedalje. 
 
## Medaljer

## Medaljevinnerne
Altenberg (Erzgebirge)

**Altenberg** er en by i den sørvestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen i nærheten av grensen mot Tsjekkia. Byen ligger i Osterzgebirge langs Bundesstraße 170 mellom Dresden og Praha, 5&nbsp;km fra grensen til Tsjekkia. Altenberg er en del av forvaltningsfellesskapet Altenberg og har 5&nbsp;825 innbyggere (31. desember 2008).

Kommunen Altenberg ligger i Osterzgebirge, og høyeste punkt er Kahleberg 905 m over havet. I kommunen har elven Rote Weißeritz sitt utspring, som en av de to kilde-elvene til Weißeritz. Distriktene Kipsdorf og Bärenstein i Weißeritztal og Müglitztal ligger mellom omkring 400 til 500 m over havet, mens Falkenhain ligger fra 650 til 700 m over havet; distriktet Zinnwald-Georgenfeld ligger i over 800 meters høyde.

Kommunen omfatter idag flere tidligere kommuner, som er blitt innlemmet i følgende år:

* 1965: Hirschsprung
* 1994: Rehefeld-Zaunhaus og Zinnwald-Georgenfeld
* 1996: Kurstedene Bärenburg (som består av Oberbärenburg og Waldbärenburg), Kipsdorf og Schellerhau
* 1999: Kurstedene Bärenfels og Falkenhain (herunder Waldidylle)
* 2004: Bärenstein
* 2011: Geising

Altenberg var en by i Kreis Dippoldiswalde fra 1952 til 1990, og i Landkreis Dippoldiswalde fra 1990 til 1996. Fra 1994 til 2008 var den en del av Weißeritzkreis. Siden 1. august 2008 har byen vært en del av Landkreis Sächsische Schweiz-Osterzgebirge.

## Bilder

Fil:Altenberg (Erzgebirge) Rathaus (01).jpg|Rådhuset
Fil:Zinnwald Tiefer-Bünau-Stollen (03) 2006-06-28.jpg|Bergverksmuseet i Zinnwald er en del av Unescos verdensarvområde Erzgebirge/Krušnohoří gruveområde.


## Referanser


## Eksterne lenker
*
Joe’s Garage

***Joe's Garage*** er et konseptalbum av Frank Zappa. Det ble utgitt i 1979 og er i tre «akter». Det er, som alle andre album av Frank Zappa, veldig fylt av humor, hvor det mest selvfølgelige eksempelet er «Why Does It Hurt When I Pee?».

## Sporliste
### Akt 1
#### Side 1
#«The Central Scrutinizer» – 3:28
#«Joe's Garage» – 6:10
#«Catholic Girls» – 4:26
#«Crew Slut» – 6:31
#### Side 2
#«Fembot in a Wet T-Shirt» – 4:45
#«On the Bus» – 4:19
#«Why Does It Hurt When I Pee?» – 2:36
#«Lucille Has Messed My Mind Up» – 5:43
#«Scrutinizer Postlude» – 1:35
* På den originale vinylutgivelsen var «Fembot in a Wet T-Shirt» kalt «Wet T-Shirt Nite»
* På vinyl var «Lucille» og «Scrutinizer Postlude» bare en sang.

### Akt 2
#### Side 1
#«A Token of My Extreme» – 5:30
#«Stick It Out» – 4:34
#«Sy Borg» – 8:56
#### Side 2
#«Dong Work For Yuda» – 5:03
#«Keep It Greasey» – 8:22
#«Outside Now» – 5:50
### Akt 3
#### Side 1
#«He Used to Cut the Grass» – 8:35
#«Packard Goose» – 11:34
#### Side 2
#«Watermelon in Easter Hay» – 9:09
#«A Little Green Rosetta» – 8:15

## Personell

* Frank Zappa – vokalist og gitar
* Warren Cuccurullo – rytmegitar, vokalist, kor, bakgrunnsvokal, orgel, gitar
* Denny Walley – vokalist, slidegitar, gitar
* Craig Twister Steward – munnspill
* Jeff – tenorsaksofon
* Marginal Chagrin – barytonsaksofon
* Patrick O'Hearn – blåseinstrument, bass
* Peter Wolf – keyboard
* Stumuk – barytonsaksofon, bass-saksofon
* Tommy Mars – keyboard
* Vinnie Colaiuta – trommer, perkusjon
* Arthur Barrow – vokalist, bass
* Ed Mann – vokalist, perkusjon
* Dale Bozzio – vokalist
* Al Malkin – vokalist
* Ike Willis – vokalist
* Barbara Isaak – kor, bakgrunnsvokal, assistent
* Geordie Hormel – kor, bakgrunnsvokal
* Terry Bozzio – gjestevokalist
* Ferenc Dobronyi – coverdesign
* Steve Alsberg – prosjektkoordinator
* Joe Chiccarelli – lydtekniker, lydmiksing, innspilling
* Norman Seeff – fotograf, albumcoverbilde
* John Williams – kunstverk
* Steve Nye – remiksing
* Mick Glossop – remiksing
* Stan Ricker – mastering
* Jack Hunt – mastering
* Thomas Nordegg – assistent
* Tom Cummings – assistent

## Eksterne lenker
*
Portugal under Sommer-OL 1984

**Portugal under Sommer-OL 1984**. Trettiåtte sportsutøvere fra Portugal deltok i elleve sporter under Sommer-OL 1984 i Los Angeles. Portugal kom på 23.-plass med en gull- og to bronsemedaljer. António Roquete var Portugals flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Daejeons undergrunnsbane

**Daejeons undergrunnsbane** er en undergrunnsbane i den sørkoreanske byen Daejeon. Den består av en linje på 22,6 km og 22 stasjoner. Det er planlagt tilsammen fem linjer i byen. 

Første del av linje 1 åpnet 16. mars 2006 mellom Panam og Government Complex (12,4 km), mens andre del åpnet 17. april 2007, mellom Government Complex og Banseok (10,2 km). Opprinnelig var planen at første del av nettet skulle åpne til Fotball-VM 2002, men utbyggingen ble forsinket.

Ved Daejeon stasjon er det overgangsmulighet til det koreanske jernbanenettet.

Banen opereres mellom 05:30 og 24:00, med fem minutters intervall i rushtiden og 8 til 10 minutter ellers i døgnet. Prisene starter på 800 won for de første 10 km, deretter 100 won i tillegg.

## Linjene
### Linje 1

## Utvidelser
Arbeidene med linje 2 skulle ta til i 2008, men er utsatt fordi den planlagte finansieringen er brukt på andre prosjekter.

Det har vært planlagt at linje 2 skulle bygges som en Maglevbane, lik den tyske M-Bahn eller japanske HSST.

Linje to er planlagt å være 30,5 km lang og vil være en ringbane med tre overgangsmuligheter til linje 1. Linje 3 vil være 24 km lang og gå nord-sør parallell med jernbanen, mens linje 4 vil være 9,7 km lang og vil gå nord-sør lenger vest, mens linje 5 er planlagt å være 15,6 km lang og kryse byens sentrum fra øst til vest. Samlet er det planlagt et undergrunnsbanenett på 102 km.

## Referanser


## Eksterne lenker
* Daejeons undergrunnsbane (koreansk)
*
Tyrkia under Sommer-OL 1984

**Tyrkia under Sommer-OL 1984**. Førtiseks sportsutøvere fra Tyrkia deltok i ti sporter under Sommer-OL 1984 i Los Angeles. Tyrkia kom på 40.-plass med tre bronsemedaljer. 

## Medaljer

## Medaljevinnerne
Hellas under Sommer-OL 1984

**Hellas under Sommer-OL 1984**. Sekstito sportsutøvere, femtiåtte menn og fire kvinner fra  Hellas deltok i elleve sporter under Sommer-OL 1984 i Los Angeles. De kom på delt 30.-plass med en sølv- og en bronsemedalje.

## Medaljer

## Medaljevinnerne

## Eksterne lenker
* Resultater og profilside  på sports-reference.com